**ZAPISNIK 4. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 18. 12. 2017, 5. šolska ura

Trajanje: 30 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček

1. b: Ana Medvešček, Filip Petrovič

1. c: Lucija Štremfelj, Andreja Tomažič

2. a: Marija De Luisa, Matej Kompara

2. b: /opravičeno odsotni/

2. c: Matej Turk, Tamara Humar

3. a: Maja Kobal, Tinkara Božič

3. b: Aljaž Bolko, Nika Krašna

3. c: Ahac Kikelj, Eva Brumat

4. a: Jure Ferletič, Tadej Uršič

4. b: Aleks Birsa Jogan, Ian Aleksander Gratton

4. c: Sergej Praček

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 3. redne seje,
2. Medrazredni nogometni turnir,
3. Projekt DS: Škofijske majice,
4. Refleksija miklavževanja,
5. Razno.

**OPIS**

**K točki 1: Potrditev dnevnega reda in pregled zapisnika 3. redne seje**

Parlament je soglasno potrdil predlagan dnevni red. Sergej Praček je obnovil zapisnik 3. redne seje, na katerega ni bilo pripomb.   
Sklep: Predstavniki poročajte o tej točki v razredu.

**K točki 2: Medrazredni nogometni turnir**

Organizator medrazrednega turnirja v nogometu Aljaž Bolko je predstavil njegov potek.   
V mesecu januarju se bosta odvili zaključni tekmi med 3. b in 4. a razredom za prvo mesto in 3. c in 4. c za tretje mesto. Ostali podatki o poteku turnirja so objavljeni na oglasni deski DS. Povedal je tudi, da je bila podana pobuda o izvedbi nogometne lige v prihodnjem šolskem letu.   
V sledeči diskusiji se je govorilo še o uporabi zvočnika tekom tekem in o podelitvi nagrad oz. priznanj ob razglasitvi rezultatov po koncu turnirja. Oba predloga bodo organizatorji še dodatno domislili.

Sklep: Predstavniki poročajte o tej točki v razredu.

**K točki 3: Projekt DS: Škofijske majice**

Predsednik Sergej Praček je povedal, da so se pojavili komunikacijski problemi z distributerjem (Vezenje Homec), ki jih bo poskušal rešiti oz. najti novo podjetje za vezavo majic. Na pobudo predstavnikov razredov se bo na oglasne deski DS spet objavil zmagovalni motiv v obeh različicah (z napisom ŠGV in brez). Predsednik je še podal pobudo, da bi avtorici logotipa kot nagrado DS podarila majico, kar je bilo izglasovano z 21 glasovi ZA in nobenim proti.

Sklep: Predstavniki poročajte o tej točki v razredu.

**K točki 4: Refleksija miklavževanja**

Aleks Birsa Jogan je v imenu odbora za pripravo Miklavževanja predstavil nekaj utrinkov in podatkov v zvezi z letošnjim miklavževanjem, ki se je odvilo v sredo, 6. decembra:

- Prireditev je bila ocenjena kot zelo uspešna. Bila je zelo dinamična, prefinjeni humor pa ni šel čez mejo dobrega okusa. To potrjuje tudi dejstvo, da nihče izmed profesorjev ni povedal, da bi bil kakorkoli užaljen.   
 - Letošnja dobrodelna nabirka, zbrana iz prispevkov dijakov in prostovoljnih prispevkov na sami prireditvi, je znašala 509,22€. Odbor bo zbrana sredstva nakazal Mladinskemu domu Malči Beličeve iz Ljubljane, ki skrbi za mladostnike s čustvenimi in z vedenjskimi težavami.

Ob koncu je prihodnjim organizatorjem Miklavževanja podal še nekaj nasvetov, ki so se nanašali na pripravo razrednih videoposnetkov, same priprave dogodka in zbiranja sredstev.

Sklep: Predstavniki poročajte o tej točki v razredu.

**K točki 6: Razno**

**Maturantski papir**

Sergej Praček je ponovno povabil vse dijake k zbiranju starega papirja, za pomoč maturantom pri organizaciji maturantskega plesa.   
**Povezovanje katoliških šol**

Predsednik DS je povedal, da je prejel sporočilo Škofijske klasične gimnazije v Ljubljani, v katerem je podana pobuda za tesnejše sodelovanje in povezovanje med dijaki vseh štirih slovenskih katoliških srednjih šol.

Sklep: Predstavniki poročajte o tej točki v razredu, izvedite diskusijo in zberite predloge o možnostih za sodelovanje in povezovanje med katoliškimi šolami in njihovimi dijaki.

|  |  |  |
| --- | --- | --- |
| Jure Ferletič, tajnik DS | Sergej Praček, predsednik DS | Petra Rep, mentorica DS |